section_heading: Studijski programi
paragraph_text: Studenti stječu potrebna znanja za samostalno upravljanje projektima odnosa s javnošću u svim područjima njihove primjene. Istovremeno, studenti se sustavno pripremaju za upravljanje najsloženijim procesima odnosa s javnošću i korporativne komunikacije kombiniranjem vještina menadžmenta, masovnog komuniciranja, strateškog upravljanja komunikacijom, marketinga i psihologije. Koncept studija počiva na najsuvremenijim trendovima upravljanja komuniciranjem i integracije elemenata svih disciplina relevantnih i nužnih za menadžersko upravljanje komunikacijama.